stanford-oval/wikipedia huggingface dataset:
Infinitum Nihil

Infinitum Nihil on näyttelijä Johnny Deppin, Christi Dembrowskyn ja Sam Sarkarin kanssa yhdessä vuonna 2004 perustama losangelesilainen elokuvatuotantoyhtiö. Yhtiön sivukonttori sijaitsee Santa Monicassa, Kaliforniassa.
Depp omistaa ja toimii yhtiön pääjohtajana, Dembrowsky toimitusjohtajana ja Sarkar kehityssuunnittelijana.
Tuotantoyhtiön käynnissä olevista projekteista liikkuu aika ajoin epämääräisiä huhuja alkaen Hunter S. Thompsonin romaaniin perustuvasta "The Rum Diary":sta toistaiseksi nimeämättömään Alexander Litvinenko-projektiin.
Vahvistetusti tuotannossa on Gregory David Robertsin samannimiseen romaaniin perustuva elokuva "Shantaram."
Hyperkapnia

Hiilidioksidimyrkytyksen oireet.
Hyperkapnia on lääketieteellinen termi, jolla viitataan veren tavallista suurempaan hiilidioksidipitoisuuteen. Tarkoituksella korotettua veren hiilidioksidipitoisuutta voidaan käyttää osana hoitoa, hyperkapnialla on epäilty olevan perfuusiota ja hapettumista parantava vaikutus.
Hyperkeratoosi

Hyperkeratoosi on liiallinen keratiinin eli sarveisaineen kertymä. Muutos voi johtua esimerkiksi pitkittyneestä mekaanisesta ärsytyksestä, kroonisesta tulehdustilasta tai sivuvaikutuksena eri lääkkeistä.
Hyperkeratoosi näkyy paksuuntumana ja voidaan todeta koepalan avulla. Sen hoito riippuu hyperkeratoosin tyypistä. Hyperkeratoosi on monien ihotautien piirre. Yleinen löydös se on myös suun limakalvolla ja voi liittyä esimerkiksi leukoplakiaan. Hyperkeratoosiin liittyy joissain tapauksissa dysplasia.
Hyperkuutio

Eriulotteisia hyperkuutioita
Hyperkuutio tarkoittaa kolmiulotteisen kuution yleistystä n:ään ulottuvuuteen. Se on suljettu säännöllinen monitahokas. Myös tavallinen kuutio on hyperkuutio, jossa n = 3. Neljässä ensimmäisessä ulottuvuudessa hyperkuutiot ovat seuraavanlaisia:
0 – Nollaulotteinen hyperkuutio on piste.
1 – Yksiulotteisella hyperkuutiolla on myös pituus, eli kyseessä on jana.
2 – Kaksiulotteisella hyperkuutiolla on myös leveys, eli kyseessä on neliö.
3 – Kolmiulotteisella hyperkuutiolla on myös syvyys, eli kyseessä on tavallinen kuutio.
4 – Neliulotteinen hyperkuutio on myös neljänteen tilaulottuvuuteen laajentunut tesserakti.
Käännös suomeksi
Investituura

Investituura tarkoittaa virkaan tai maaomaisuuteen kohdistuvan hallintoikeuden antamista sekä läänittämistä. Keskiaikaisessa kirkko-oikeudessa investituura tarkoitti hallitsijan oikeutta nimittää piispat ja apotit tai vahvistaa virkanimitys sauvan ja sormuksen antamisella. Niin sanottu investituurariita syntyi 1000-luvulla Saksan, Ranskan ja Englannin hallitsijoiden ja paavien välillä, kun paavit eivät halunneet ruhtinaiden antavan vallanmerkkiä kirkollisille henkilöille. Kiista päättyi 1100-luvulla.
Hötorgsskraporna

Hötorgsskraporna. Etummaisena Hötorgshus 5
Tornitalot rakennusvaiheessa
Hötorgsskraporna (suom. Heinätorintornit) tarkoittaa Tukholman Norrmalmin kaupunginosassa sijaitsevaa viiden tornitalon kokonaisuutta, joka sijaitsee Hötorgetin ja Sergelin torin välissä. Tornitalot ovat liikekäytössä, ja niissä kaikissa on 19 kerrosta. Talot rakennettiin vuosina 1955–1966 osana Norrmalmin uudelleenjärjestelyä.
Tornitaloista ensimmäinen, Hötorgshus 1, rakennettiin 1955–1960, ja sen suunnitteli arkkitehti David Helldén. Hötorgshus 2 rakennettiin 1957–1960, ja sen suunnitteli Anders Tengbom. Hötorgshus 3 rakennettiin 1960–1962, ja sen suunnitteli Sven Markelius. Hötorgshus 4 rakennettiin 1960–1962, ja sen suunnitteli Lars-Erik Lallerstedt. Rakennuksista viimeinen, Backström & Reiniuksen suunnittelema Hötorgshus 5, rakennettiin 1961–1965. Viides talo on neljää muuta taloa matalampi: se yltää 61 metrin korkeuteen, kun muut ovat 72 metriä korkeita.
Tukholmalaiset tuntevat talot nimellä de fem trumpetstötarna (”viisi trumpetintöräystä”).
Ilan de Basso

| Ilan de Basso> Euroopan parlamentin jäsen |
| --- | --- |
 14.12.2021–  
Ryhmä:  S&D-ryhmä
Henkilötiedot
Syntynyt: 1. lokakuuta 1969 (ikä 55) Midyat, Turkki
Kansalaisuus:  ruotsalainen
Tiedot
Puolue:  Ruotsin sosiaalidemokraattinen työväenpuolue
Ilan de Basso (s. 1. lokakuuta 1969 Midyat, Turkki) on ruotsalainen poliitikko. De Basso edustaa  sosiaalidemokraattista työväenpuoluetta. De Basso on toiminut Euroopan parlamentin jäsenenä joulukuusta 2021 lähtien. Hän edustaa Euroopan parlamentissa sosialistien ja demokraattien ryhmää.
Aiheesta muualla

Ilan de Basso Euroopan parlamentin jäsenet. Euroopan parlamentti.
Ilamin piirikunta

| Ilamin piirikunta इलाम, Ilāma |
| --- | --- |

 Ilamin piirikunnan sijainti Nepalissa.
 Koordinaatit: 26.910°N, 87.928°E 
Valtio:     Nepal
Nepalin kehitysalueet:  Itäinen kehitysalue
Nepalin vyöhykkeet:  Mechi
Hallinto:  
 – hallinnollinen keskus:  Ilam (19 427 as., 2011)
Pinta-ala  ():  1 703 km²
Väkiluku (2011)  ():  290 154
 – väestötiheys:  170 as./km²
HDI (2011):  0,526
Lyhenteet:  
 – ISO 3166:  NP-ME
 
ddcilam.gov.np
 Ilamin piirikunnan kartta. Piirikunnan kaupungit (2011 tilanne) näkyvät sinertävinä alueina. 
Ilamin piirikunta (nepaliksi इलाम, Ilāma) on yksi Nepalin 75 piirikunnasta. Se sijaitsee Nepalin Itäisen kehitysalueen Mechin vyöhykkeellä. Ilamin piirikuntaa rajaa idässä Intian Länsi-Bengalin osavaltio. Naapuripiirikuntia ovat etelässä Jhapa, lännessä Morang ja pohjoisessa Panchtharin piirikunta.
Ilamin piirikunnassa asui vuonna 2011 yhteensä 290 154 henkeä (178 356 as. vuonna 1981, 229 214 as. 1991 ja 282 806 as.  2001). Piirikunnan pinta-ala on 1 703 neliökilometriä ja väestötiheys 170 as./km2. Hallinnollinen keskus on Ilamin kaupunki (19 427 as., 2011), joka sijaitsee linnuntietä 275 kilometriä Kathmandusta itäkaakkoon. Vuonna 2014 perustettuja uusia kaupunkeja ovat Deumai ja Suryodaya.
Luonnonmaantieteellisesti Ilamin piirikunta luokitellaan osaksi Nepalin itäistä kumpuvyöhykkettä. Tarkemmassa jaottelussa piirikunnasta 15,5 % alempaan trooppiseen, 33,5 % ylempään trooppiseen, 40,1 % subtrooppiseen, 10,6 % lauhkeaan ja 0,3 % subalpiiniseen kasvillisuusvyöhykkeeseen kuuluvaksi. Piirikunta kertoo olevansa tunnettu luonnonmaisemistaan, teentuotannosta ja maataloudestaan. Ilam on Nepalin tärkeimpiä ja perinteisiä teetuotantoalueita.
Teeviljelmä Ilamin piirikunnassa.
Riisipeltoja.
Asutusta, viljelmiä ja metsää Itäisellä kumpuvyöhykkeellä.
Aiheesta muualla

Kuvia tai muita tiedostoja aiheesta Ilamin piirikunta Wikimedia Commonsissa
Ilan Halimi

Ilan Halimi (11. lokakuuta 1982 – 13. helmikuuta 2006) oli marokkolaistaustainen ranskanjuutalainen, jonka maahanmuuttajataustainen jengi kaappasi Ranskassa 21. tammikuuta 2006. Jengin jäsenet pitivät häntä vankina 24 päivää, minä aikana he myös kiduttivat häntä eri tavoin. Sieppaajat vaativat Halimista aluksi 400 000 euroa lunnaita, mutta vaatimukset vähenivät lopulta 5 000 euroon. Ohikulkija löysi käsiraudoissa ja alasti olleen Halimin 13. helmikuuta sieppaajien jätettyä hänet rautatien varteen Essonnen alueella etelään Pariisista. Löydettäyessä Halimin kehosta neljä viidesosaa oli ruhjeiden, puukotusjälkien ja palovammojen peitossa. Hän kuoli kidutuksen aiheuttamiin moniin vammoihin ambulanssissa matkalla sairaalaan. Teon motiivina oli muun muassa antisemitismi. Useimmat jengin jäsenistä olivat muslimeita, mutta siihen kuului myös kristittyjä. Tapaus aiheutti Ranskassa laajaa keskustelua maahanmuuttajien lasten roolista yhteiskunnassa.
Ranskan viranomaiset olivat aluksi haluttomia näkemään Halimin murhassa antisemitistisiä tai viharikokseen liittyviä piirteitä. Muun muassa Ranskan juutalaisjohtajat pitivät tähän syynä sitä, että viranomaiset pelkäisivät näin syyllistävänsä muslimeja. Myöhemmin ranskalaisviranomaiset kuitenkin taipuivat myöntämään, että teko oli osittain viharikos.
Aiheesta muualla

Washington Post
New York Times
boston.com
JTA (Arkistoitu – Internet Archive)
Invest in Finland

Invest in Finland on kansainvälistymis- ja rahoituspalveluita tarjoavan liike-elämän toimijan Business Finlandin yksikkö, joka tukee suorien investointien saamista Suomeen. Suomeen kohdistuvien investointien edistämisen lisäksi Invest in Finland kerää tietoa ulkomaalaisten yritysten investoinneista Suomeen sekä kehittää ja koordinoi kansallista investointien hankintatyötä verkottuen aktiivisesti alueellisten ja kansainvälisten toimijoiden kanssa.
Invest in Finlandin toimintaa rahoittaa yhtenä Suomen valtion kansainvälistymispalveluna työ- ja elinkeinoministeriö. Yksikön johtajana toimii Antti Aumo (2015- ). Aikaisemmin toiminnan rahoitti kauppa- ja teollisuusministeriö.
Invest in Finlandin toimitusjohtajana toimi Tuomo Airaksinen 2005-2012. KTM Sirkka Aura oli toimitusjohtajana vuosina 1999–2005 ja häntä ennen Nils-Cristian Berg 1993–1998, joka erosi vastalauseena riittämättömälle rahoitukselle.
Invest in Finlandin toiminta itsenäisenä organisaationa lakkautettiin ja se siirrettiin osaksi Finpron toimintaa. Invest in Finland 'säätiö lakkautettiin virallisesti kesäkuun lopussa 2012. Finpron yksikköinä toimivat myös Visit Finland (ent. Matkailun edistämiskeskus) ja Export Finland. Vuonna 2018 Finpro ja Tekes yhdistyivät Business Finlandiksi.
Ihmissusi Pariisissa

| Ihmissusi Pariisissa> An American Werewolf in Paris |
| --- | --- |

Ohjaaja:  Anthony Waller
Käsikirjoittaja:   Tim Burns  Tom Stern  Anthony Waller 
Tuottaja:  Richard Claus
Säveltäjä:  Wilbert Hirsch
Kuvaaja:  Egon Werdin
Leikkaaja:  Peter R. Adam
Valmistustiedot
Valmistusmaa:  Ranska Yhdistynyt kuningaskunta Yhdysvallat Luxemburg Alankomaat
Tuotantoyhtiö:  Propaganda Films Hollywood Pictures
Levittäjä:  Walt Disney Studios Motion Pictures Netflix
Ensi-ilta:  31. lokakuuta 1997
Kesto:  105 min
Alkuperäiskieli:  englanti ranska
Edeltäjä:  Ihmissusi Lontoossa
Aiheesta muualla
IMDb 
Elonet
AllMovie
Infobox OKNimi-testi OK: 
Ihmissusi Pariisissa (An American Werewolf in Paris) on yhdysvaltalainen ihmissusielokuva vuodelta 1997. Elokuvan ohjasi Anthony Waller ja sen käsikirjoittivat Tim Burns, Tom Stern ja Waller. Pääosissa elokuvassa ovat Tom Everett Scott, Julie Delpy, Vince Vieluf, Phil Buckman, Julie Bowen ja Pierre Cosso.
Juoni

Elokuva on yleisrakenteeltaan jatkoa elokuvalle Ihmissusi Lontoossa. Alkuosan jälkeen elokuvan tapahtumat alkavat Pariisin Eiffel-tornissa, jossa kolme yhdysvaltalaista turistia suunnittelevat benji-hyppyä. He huomaavat itsemurha-aikeissa olevan tytön ja heidän onnistuu estää itsemurha hyppyynsä tarkoitetun köyden avulla. Yksi nuorista ihastuu tyttöön ja pyytää tyttöä viettämään iltaa kanssaan. Pian tapahtumat saavat oudon käänteen ja todelliset taustat alkavat tulla esiin.
Elokuvassa on etenkin alkupuolella komediallisia aineksia, jotka jäävät sivuun palatakseen osittain loppuratkaisussa. Ihmissudet on toteutettu pääosin tietokonetekniikalla. Ihmissusitaruston perinteiset piirteet ovat elokuvassa hyvin erotettavissa.
Näyttelijöitä

| 0 | 1 | 2 |
| --- | --- | --- |
|  Tom Everett Scott  | … |  Andy McDermott   |
|  Julie Delpy  | … |  Serafine Pigot   |
|  Vince Vieluf  | … |  Brad   |
|  Phil Buckman  | … |  Chris   |
|  Julie Bowen  | … |  Amy Finch   |
|  Pierre Cosso  | … |  Claude   |
|  Thierry Lhermitte  | … |  tohtori Pigot   |
|  Tom Novembre  | … |  etsivä LeDuc   |
|  Maria Machado  | … |  komisario Bonnet   |
|  Ben Salem Bouabdallah  | … |  etsivä Bou   |
Hug of Thunder

| Hug of Thunder Broken Social Scene |
| --- | --- | --- |

Studioalbumin tiedot
 Julkaistu: 7. heinäkuuta 2017
 Formaatti: LP, digitaalinen, CD
 Tyylilaji: indie rock
 Kesto: 52.19
 Levy-yhtiö: Arts & Crafts
Listasijoitukset
  Yhdysvallat 96. 
Broken Social Scenen muut julkaisut
| Forgiviness Rock Record 2010 | Hug of Thunder 2017 | Let’s Try the After - Vol. 1 2019 |
Hug of Thunder on kanadalaisen indie rock -yhtyeen Broken Social Scenen viides studioalbumi, jonka julkaisi Arts & Crafts Productions 7. heinäkuuta 2017. Yhtye lähti tauolle vuonna 2011, mutta palasi yhteen 2015 työskentelemään uuden studioalbumin parissa.
Kappaleet

Sol Luna – 1.20
Halfway Home – 4.41
Protest Song – 4.18
Skyline – 4.11
Stay Happy – 4.11
Vanity Pail Kids – 3.59
Hug of Thunder – 4.54
Towers and Masons – 4.01
Victim Lover – 4.55
Please Take Me with You – 4.54
Gonna Get Better – 5.11
Mouth Guards Of The Apocalypse – 5.44
Arvostelut

Metacritic: 76/100
Pitchfork: 8.4/10
Rolling Stone:
The Needle Drop: 7/10
Hopeaväri

| Hopeavärit |
| --- | --- |
 Hopeanmusta islanninhevonen
Synonyymit ja lyhenteet
Lyhenne::  hpm, hprn
Genotyyppi
Geeni::  ZZ tai Zz
Selitys::  Homotsygootti tai heterotsygootti dominoiva hopeageeni (rautiaalla pohjavärillä ei muutoksia fenotyypissä)
Fenotyyppi
Runko::  Musta pohjaväri haalistuu harmaasta tummansuklaanruskeaan, ruunikon pohjavärissä ei muutoksia
Jouhet::  Mustat jouhet haalistuvat harmaiksi tai hopeanvalkoisiksi
Iho::  Tumma
Muuta::  Usein papurikkokuvio; ruunikon mustat jalat voivat haalistua harmaiksi tai tummanruskeiksi
Hopeavärit ovat ryhmä hevosen niin kutsuttuja erikoisvärejä, jonka saa aikaan vallitseva "hopeageeni" Z. Hopeageenin vaikutuksesta hevosen musta pigmentti eli eumelamiini haalistuu. Mustista jouhista tulee tällöin aivan vaaleita (tavallisesti hohtavan hopeanharmaita), mustasta peitinkarvasta puolestaan enemmän tai vähemmän harmahtavan ruskeaa. Mustaa väriä saattaa kuitenkin jäädä raajojen alaosaan. Hopeavärisen hevosen pää on tavallisesti muita ruumiinosia tummempi, ja rungossa esiintyy usein hyvin selkeitä papurikkotäpliä. Hopeaväriset varsat syntyvät haalistuneilta osiltaan hyvin vaaleina ja niillä on kasvuiässä, mahdollisesti myös täysikasvuisina, raidalliset kaviot.
Vaikutus pohjaväriin

Koska hopeageeni vaikuttaa ainoastaan karvoituksen mustaan pigmenttiin, se ei näy kauttaaltaan ruskeissa rautiaissa hevosissa millään tavalla. Rautias yksilö voi kuitenkin kantaa hopeageeniä ja periyttää sitä jälkeläisilleen. Ruunikkopohjalla hopeageeni tuottaa hopeanruunikon, mustalla pohjalla hopeanmustan värin.
Hopeanruunikolla jalat jäävät yleensä ruunikkomaisen mustiksi, kun taas hopeanmusta hevonen - jouhiltaan erittäin vaalea, rungostaan ja raajoistaan melko tasaisesti tumman- tai harmahtavanruskea - on varsin tunnusomaisen näköinen. Varsinkin hopeanmustat hevoset ovat myös usein vahvasti papurikkotäpläisiä.
Hopeageeni vaikuttaa mustaan pigmenttiin samalla tavalla kaikkien hevosen värien yhteydessä. Esimerkiksi hopeanruunivoikko ja hopeanhiirakko väri ovat täysin mahdollisia ja todennäköisesti tunnistettavissa. Sen sijaan useamman erikoisvärin yhdistelmä, esimerkiksi hopeanruunivoikonhallakko, jossa ruunikkoon pohjaväriin vaikuttaisivat sekä hopea-, voikko- että hallakkogeenit, voi olla erittäin vaikea luotettavasti tunnistaa muuten kuin geenitestien tai mahdollisesti jälkeläisten värien perusteella. Kunkin erikoisvärin suhteellisen harvinaisuuden ja osittaisen rotukohtaisuuden vuoksi tällaiset yhdistelmät ovat kuitenkin hyvin harvinaisia ja tulevat kyseeseen lähinnä islanninhevosilla, shetlanninponeilla ja joillakin amerikkalaisroduilla.
| --- | --- |
 Hopeanmusta kalliovuortenhevonen: hopeageenin haalistava vaikutus on erityisen voimakas jouhissa. Rungon karva on vaaleanruskeanharmaata ja siinä näkyy selkeä papurikkokuvio :  Hopeanruunikko: harja ja häntä ovat mustan sijasta hopeanharmaat. Väri muistuttaa hamppuharjaista rautiasta, mutta tummat korvankärjet ja koivet viittaavat ruunikkoon pohjaväriin.
Samankaltaisia värejä

Jouhet ovat sekä hopeanruunikolla että hopeanmustalla hevosella liinakkomaisen vaaleat, joten hopeaväristä hevosta saatetaan luulla rautiaaksi. Ennen hopeageenin tunnistamista monet hopeaväriset hevoset rekisteröitiin esimerkiksi Suomessa liina- tai hamppuharjaisiksi "sysirautiaiksi" tai "kanelinrautiaiksi". Myös erittäin tummia liinakkoja rautiaita on kuitenkin olemassa.
Esimerkiksi suomenhevosissa esiintyy hopeanruunikoiden lisäksi myös ruunikoita, joiden jouhet kulottuvat eli haalistuvat auringonvalossa voimakkaastikin. Myös tällaiset kulojouhiset ruunikot on vanhastaan saatettu rekisteröidä esimerkiksi "kanelinrautiaiksi", koska niiden jouhet eivät ole selkeän mustat vaikka jalat, korvat ja turpa usein ovatkin. Kulojouhisten yksilöiden harja ja häntä ovat kuitenkin lähinnä sekavärisiä, eivät liinakkomaisen vaaleita kuten hopeanruunikoilla.
Esiintyminen

Hopeageeniä tiedetään esiintyvän tietyissä roduissa kuten suomenhevosella, islanninhevosella, shetlanninponilla sekä useilla amerikkalaisroduilla kuten  kalliovuortenhevosella. Geeni on kuitenkin tunnettu vasta melko vähän aikaa, eikä hopeavärien olemassaoloa monessa muussa rodussa ole vielä tunnistettu. Esimerkiksi hopeanmustat hevoset saatetaan kirjata näiden rotujen rekistereissä liinaharjaisiksi sysirautiaiksi.
Aiheesta muualla

Hevosmaailma.net: Hopeavärit (Arkistoitu – Internet Archive)
Hopeavärit suomenhevosilla (Arkistoitu – Internet Archive)
Liinaharjaisia rautiaita. Hopeanmustan hevosen jalat olisivat ainakin jonkin verran tummat ja jouhet hopeanvalkoiset, eivät kellertävänvaaleat.
Hyperlobby

Hyperlobby on ohjelma, jolla pystyy pelaamaan erilaisia lentosimulaattoreita internetissä toisia pelaajia vastaan. Ohjelman on tuottanut Jiri Fojtasek. Keväällä 2006 se mahdollisti netissä lentelyn viidessätoista simulaattorissa.
Aiheesta muualla

Hyperlobby HyperLobby Online System
Ilmari Tuuli

Ilmari Tuuli (17. joulukuuta 1911 Koivisto – 14. lokakuuta 1995 Helsinki) oli suomalainen laivanvarustaja.
Ilmari Tuulen vanhemmat olivat laivuri Johannes Tuuli ja Lovisa Pönni. Hänen serkkunsa Erkki Tuuli toimi patentti- ja rekisterihallituksen pääjohtajana ja kokoomuksen kansanedustajana.
Tuuli työskenteli aluksi isänsä omistamilla purjelaivoilla mutta jo 17-vuotiaana hän hankki veljensä kanssa osuuden kuunariparkki Mariasta ja aloitti laivanvarustajan uransa. Tuulen varustamo toimi sotavuosiin 1939–1944 saakka Koivistolla ja sen jälkeen Helsingissä. Hänellä oli nimissään useita yhtiöitä ja laivoja saatettiin siirtää näiden yhtiöiden välillä. Tuulen varustamon laivat kuljettivat sotavuosien jälkeen pääasiassa kivihiiltä Puolasta Suomeen.
Tuulen omistama Narvi oli Pohjolan viimeinen mäntähöyrykoneella varustettu kauppalaiva kun se myytiin Kreikkaan 1974.
Tuulen yhtiöitä olivat ainakin seuraavat :
Laiva Oy Meri-Tuuli
Laivayhtiö Roine
Laiva Oy He-Tu
Laivayhtiö Sweden
Oy Mariners Shipping Ltd
Merirahtaus Oy - Seachartering Ltd
Laivanisännistöyhtiö Merita
Laivanisännistöyhtiö Ilmatar
Laivanisännistöyhtiö TENO
Continental Sweden Corporation Ltd (toimi Panamassa)
John International Trading Ltd (toimi Kingstownissa Saint Vincent ja Grenadiinit-saarivaltiossa)
Aiheesta muualla

Äänimeri-sivusto : Ilmari Tuulen varustamon laivoja (Arkistoitu – Internet Archive)
Timo Nenonen : Minne Tuuli meitä kuljetti - Muisteloita Ilmari Tuulen laivoista
Hliðskjálf

| Hliðskjálf Burzum |
| --- | --- | --- |

Studioalbumin tiedot
 Äänitetty :  ?
 Julkaistu: 1999
 Tuottaja(t): Varg Vikernes
 Tyylilaji: Ambient
 Kesto: 33.42
 Levy-yhtiö: Misantrophy Records
Burzumin muut julkaisut
| Dauði Baldrs 1997 | Hliðskjálf 1999 | Belus 2010 |
Hliðskjálf on norjalaisen yhden miehen black metal -yhtyeen Burzumin seitsemäs albumi.
Varg Vikernes on aikaisemmin sanonut että hän ei enää tee musiikkia. Tosin maaliskuussa 2005 antamassaan haastattelussa Vikernes sanoi jatkavansa metallimusiikin tekemistä. Hän myös totesi, että tämä ja edellinen albumi ovat tyyliltään ambient-musiikkia koska viranomaiset sallivat hänen käyttää ainoastaan syntetisaattoreita musiikin säveltämiseen vankilan sellissä.
Kappalelista

Tuistos Herz (Tuisto's Heart) – 6.13
Der Tod Wuotans (The Death of Wotan) – 6.43
Ansuzgardaraiwô (Warriors of Ansuzgard) – 4.28
Die Liebe Nerþus’ (The Love of Nerthus) – 2.14
Frijôs einsames Trauern (Frigg's Lonesome Mourns) – 6.15
Einfühlungsvermögen (The Power of Empathy) – 3.55
Frijôs goldene Tränen (Frigg's Golden Tears) – 2.38
Der weinende Hadnu (The Crying Hadnur) – 1.16
Arvostelut

Soundi:
Aiheesta muualla

Albumi Burzumin virallisella sivulla (englanniksi)
Hliðskjálf Discogsissa. (englanniksi)
Albumi Hliðskjálf Encyclopaedia Metallum -sivustolla (englanniksi)
Infiniti QX30

| Infiniti QX30 |
| --- | --- |

Valmistustiedot
Valmistusmaa:   Iso-Britannia
Valmistaja:  Infiniti
Valmistusvuodet:  2016–2019
Korimalli:  5-ovinen crossover
Luokka:  J-segmentti
Muotoilija:  Hirohisa Ono
Teknisesti samankaltaisia:  Infiniti Q30 Mercedes-Benz W176 Mercedes-Benz X156
Infiniti QX30 on vuodesta 2016 lähtien valmistettu pieni crossover, jota Nissan valmisti ja myi Infiniti-merkillä vuosina 2016–2019. Sitä valmistettiin Sunderlandissa, Englannissa. QX30 esiteltiin Los Angelesin autonäyttelyssä vuoden 2015 lopulla.
Aiheesta muualla

Kuvia tai muita tiedostoja aiheesta Infiniti QX30 Wikimedia Commonsissa
Houghton

Houghton on nimenä mm. seuraavilla:
Henkilöitä

Amo Houghton (1926–2020), yhdysvaltalainen republikaanipoliitikko
Bobby Houghton (s. 1947), englantilainen jalkapallovalmentaja
Daniel Houghton (n. 1740–1791), brittiläinen tutkimusmatkailija
David Houghton (s. 1957), zimbawelainen kriketinpelaaja
Douglass Houghton (1809–1845), yhdysvaltalainen geologi
James Houghton (s. 1948), yhdysvaltalainen näyttelijä ja käsikirjoittaja
Michael Houghton (s. 1949), brittiläinen virologi, Nobelin lääketieteen palkinnon saaja
Ray Houghton (s. 1962), irlantilainen jalkapalloilija
Stephanie Houghton (s. 1988), englantilainen jalkapalloilija
Paikkoja

Houghton, kaupunki Michiganissa
Houghtonin piirikunta, piirikunta Michiganissa
Houghton, paikka New Yorkissa
Houghton, paikka Cambridgeshiressä
Houghton-le-Spring, paikkakunta Britanniassa
Muuta

Houghton Mifflin Harcourt, kirjankustantamo
Houghton University, yhdysvaltalainen yliopisto
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Houghton”, voi hakea sivunnimihaulla, laajalla sivunnimihaulla tai tekstihaulla.
Höxterin piirikunta

Höxterin piirikunta (saks. Kreis Höxter) on piirikunta Detmoldin hallintopiirissä, Nordrhein-Westfalenin osavaltiossa Saksassa. Piirikunnan pinta-ala on 1 201,42 km2, ja sen väkiluku oli 141 819 vuoden 2022 lopussa.
Höxterin piirikunnan kaupungit ja kunnat.
Höxterin piirikuntaan kuuluu 10 kuntaa, joista kaikki ovat kaupunkeja. Kaupungit ovat Borgentreich, Bad Driburg, Beverungen, Brakel, Höxter, Marienmünster, Nieheim, Steinheim, Warburg ja Willebadessen.
Aiheesta muualla

Kuvia tai muita tiedostoja aiheesta Höxterin piirikunta Wikimedia Commonsissa
Piirikunnan verkkosivut (saksaksi)
I-52

| I-52 |
| --- | --- |
 I-52.

Aluksen vaiheet
Rakentaja:  Kuren laivastoarsenaali
Kölinlasku:  18. maaliskuuta 1942
Laskettu vesille:  10. marraskuuta 1942
Palveluskäyttöön:  18. joulukuuta 1943
Poistui palveluskäytöstä:  10. joulukuuta 1944
Loppuvaihe:  upotettu 24. kesäkuuta 1944
Tekniset tiedot
Uppouma:  2 095 t (standardi) 2 564 t (pinnalla) 3 644 t (sukelluksissa)
Pituus:  106,9 m (vesiraja) 108,5 m (kokonaispituus)
Leveys:  9,3 m
Syväys:  5,12 m
Koneteho:  4 700 bhp (pinnalla) 1 200 shp (sukelluksissa)
Nopeus:  17,7 solmua (pinnalla) 6,5 solmua (sukelluksissa)
Miehistöä:  101
Aseistus
Aseistus:  2 × 140 cm/40 tykkiä 2 × 25 mm ilmatorjuntatykkiä 6 × 53 cm torpedoputkea
I-52 oli keisarillisen Japanin laivaston C-luokan sukellusvene toisessa maailmansodassa. Alus upotettiin kesäkuun lopussa 1944 Atlantin valtamerellä.
Rakentaminen

Alus tilattiin Kuren laivastontelakalta osana vuoden 1941 hankintoja. Sen köli laskettiin 18. maaliskuuta 1942 ja alus laskettiin vesille 10. marraskuuta. Se otettiin palvelukseen 28. joulukuuta 1943.
Taustaa

Akselivaltojen Japanin ja Saksan välillä oli aluksi rahtilaivaliikennettä. Kun tämä kävi mahdottomaksi, tavaroita kuljetettiin rahtisukellusveneillä. Rahtia akselivaltojen välillä yritettiin kuljettaa sukellusveneillä viisi kertaa. Japanilainen sukellusvene I-8 onnistui pääsemään saksalaisten miehittämään Ranskaan ja takaisin Japaniin, ja Saksan laivaston sukellusvene U-511 Lorientista Penangiin Malakan niemimaalla.